b'\n_START_ARTICLE_\nVelika nagrada Dieppa 1935\n_START_SECTION_\nPred dirko\n_START_PARAGRAPH_\nZa favorita dirke, ki je potekala pod pravili Formule Libre, sta veljala dirka\xc4\x8da mo\xc5\xa1tva Scuderia Ferrari, Louis Chiron in Ren\xc3\xa9 Dreyfus ter Automobiles Ettore Bugatti, Jean-Pierre Wimille in Robert Benoist. Mo\xc5\xa1va Officine Alfieri Maserati pa kljub prijavi na dirko ni bilo.\n_START_SECTION_\nDirka\n_START_PARAGRAPH_\nDirka\xc4\x8da Ferrarija Dreyfus in Chiron sta po \xc5\xa1tartu prevzela vodstvo, sledil pa jima je lahko le Wimille, ki je prevzel vodstvo po postankih vodilnih v boksu. Toda \xc5\xbee kmalu sta ga Ferrarija ujela in prehitela. Chiron zaradi gripe ni bil v najbolj\xc5\xa1i formi, pa \xc5\xa1e prisiljen je bil opraviti dodaten postanek v boksih zaradi te\xc5\xbeav z zavorami, tako da je zmagal Dreyfus, Chiron je bil vseeno drugi in je poskrbel za dvojno zmago Ferrarija, Wimille pa je zadr\xc5\xbeal tretje mesto, toda zaostajal je \xc5\xbee ve\xc4\x8d kot za krog za zmagovalcem. Richard Shuttleworth tudi z dirkalnikom Alfa Romeo P3, kot Ferrarijeva dirka\xc4\x8da, je bil \xc4\x8detrti, Giuseppe Farina pa z dirkalnikom Maserati 6C-34 tudi zaradi dodatnega postanka v boksih peti.'